Ֆրանսուա Նուրիսիե

**Ֆրանսուա Նուրիսիե**, նաև **Նուրիսյե** (. ), ֆրանսիացի գրող, լրագրող և գրականագետ։

## Կենսագրություն և ստեղծագործություն
Ֆրանսուա Նուրիսիեն ծնվել է 1927 թվականին Փարիզում։ Սովորել է մասնավոր քոլեջներում, այնուհետև՝ Սեն-Լուիի և Լուի Մեծի լիցեյներում։ Բարձրագույն կրթությունն ստացել է քաղաքական հետազոտությունների ինստիտուտում և Սորբոնում։

1952 թվականին Նուրիսիեն դարձել է *Denoël* հրատարակչության գլխավոր քարտուղարը։ Բացի այդ, որպես լրագրող աշխատակցել է նաև մի շարք պարբերականների՝ *Nouvelles littéraires, Point, Figaro Magazine, L'Express, La Parisienne*։ Շուրջ քառասուն տարի՝ 1958-1996 թվականներին, աշխատել է Գրասե հրատարակչությունում որպես գրական խորհրդատու։ 1977 թվականին ընտրվել է Գոնկուրյան ակադեմիայի անդամ: 1996-2002 թվականներին եղել է դրա նախագահը։

1958 թվականին լույս է տեսել Նուրիսիեի «Կապույտ՝ ինչպես գիշերը» (Bleu comme la nuit) վեպը։ Դրան հաջորդած Un Petit bourgeois (*Փոքրիկ բուրժուան*, 1963) և Une histoire française (*Ֆրանսիական պատմություն*, 1965) վեպերի հետ միասին այն կազմում է *Malaise général* ընդհանուր խորագրով եռագրություն, որը, ինչպես և Նուրիսիեի բոլոր ստեղծագործությունները, առանձնանում է իր «մռայլ նարցիսիզմով», կծու, խայթող հեգնանքով և հիասթափվածությամբ: «Ֆրանսիական պատմություն» վեպի համար հեղինակն արժանացել է Ֆրանսիական ակադեմիայի մեծ մրցանակին։ 1970 թվականին «Կործանում» ( La Crève) վեպը, որը սեղմ բնորոշվել է որպես «հուսահատության խոցող խոստովանություն», արժանացել է Prix Femina մրցանակի։

1990-ականների կեսերին գրողի մոտ ախտորոշվել է Պարկինսոնի հիվանդություն: Դրա դեմ պայքարին են նվիրված «Envers et contre Miss P» վեպը և «Le Prince des Berlingots» գիրքը (2003)։ 2000 թվականին *Գալիմար* հրատարակչությունը տպագրեց Նուրիսյեի ինքնակենսագրական վեպը՝ A défaut de génie վերնագրով։

Ֆրանսուա Նուրիսիեն մահացել է 2011 թվականի փետրվարի 15-ին Փարիզում:

## Գլխավոր գործերը
* 1951 : *L'Eau Grise*
* 1956 : *Les Orphelins d'Auteuil*, *Les Chiens à fouetter*
* 1957 : *Le Corps de Diane*
* 1958 : *Bleu comme la nuit*
* 1964 : *Un petit bourgeois*
* 1965 : *Une histoire française* - Ֆրանսիական ակադեմիայի մեծ մրցանակ
* 1970 : *La crève* (Ֆեմինա մրցանակ)
* 1973 : *Allemande*
* 1981 : *L'Empire des nuages*
* 1985 : *La Fête des pères*
* 1992 : *Le Gardien des ruines*
* 1997 : *Le Bar de l'escadrille*
* 2001 : *À défaut de génie*
* 2003 : *Le prince des berlingots*
* 2008 : *Eau-de-feu*

## Ծանոթագրություններ

## Գրականություն
* Patrick Kéchichian: *François Nourissier*. Le Monde, 18. Februar 2011, S. 24.
* Denise Bourdet, *François Nourissier*, dans: Visages d'aujourd'hui, Paris, Plon, 1960.
* Hubert Nyssen, François Nourissier, *Les voies de l'écriture : entretiens avec François Nourissier [et al.] et commentaires*, Mercure de France, 1969
* Pol Vandromme, *François Nourissier : portrait-vérité*, La Table Ronde, 1993, 242 p. 
* 

## Արտաքին հղումներ
* Bibliographie 
* WESTFÄLISCHE NACHRICHTEN: ''Schriftsteller François Nourissier gestorben'' (16. Februar 2011)

Կատեգորիա:1927 ծնունդներ
Կատեգորիա:20-րդ դարի տղամարդ գրողներ
Կատեգորիա:20-րդ դարի ֆրանսիացի գրողներ
Կատեգորիա:20-րդ դարի ֆրանսիացի վիպասաններ
Կատեգորիա:2011 մահեր
Կատեգորիա:Անձինք այբբենական կարգով
Կատեգորիա:Մայիսի 18 ծնունդներ
Կատեգորիա:Փարիզ քաղաքում ծնվածներ
Կատեգորիա:Փարիզ քաղաքում մահացածներ
Կատեգորիա:Փետրվարի 15 մահեր
Կատեգորիա:Ֆեմինա մրցանակի դափնեկիրներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի գրողներ
Կատեգորիա:Ֆրանսիացի լրագրողներ
Կատեգորիա:Ֆրանսիացի հրապարակախոսներ